Cesarhanmun/geonobi-data huggingface dataset:
地名: 溫陽 (忠清道, 郡)
年: 1479.0

○左副承旨金季昌將司憲府啓目啓左議政沈澮與溫陽郡吏訟奴婢事, 仍啓曰: "奴婢旣付正案, 理宜奪還本郡, 司評蔡允信陰聽勢家之請, 淹延不決。 直講崔八俊曾爲忠淸都事, 在他郡取見本郡正案, 意甚回譎。 請竝追身鞫之。" 從之。 仍謂承旨曰: "沈澮重臣, 若不辨明, 必有所憾, 何以處之?" 都承旨洪貴達對曰: "沈澮嘗自言, 所訟奴婢乃其父溫逃婢子孫, 然郡有正案, 勢不可動。" 上曰: "更令分辨以啓。" 季昌又啓曰: "權景祐冒認他人奴婢, 不可當以押良爲賤律, 以冒人奴婢律, 決杖一百何如?" 上曰: "只奪告身。" 上又曰: "鄭同不見本朝使臣, 必有不平之心。 私交宦官, 雖非正大之體, 待小人不得不用權道, 遣韓氏族親, 厚贈慰悅何如?" 洪貴達對曰: "鄭同之心險不可測。 前日韓致亨入朝, 同時接待慇懃, 送至通州, 今正朝使之行, 同一不相問, 必有所挾。 誠如聖敎, 可用權道以安其心。" 上曰: "然。"

○御經筵。 講訖, 領事尹弼商啓曰: "今者諸司物故奴婢, 雖一司立案, 許令取實。 臣意謂奸狡之徒, 謀欲隱漏, 詐告病死, 而五部官吏不覈實, 給立案者或有之。 故考兩司立案之法, 載在令甲, 若取一司立案而不刑推, 則脫漏者必多矣。 請依《大典》, 只納一司立案者, 一次刑訊。" 上曰: "人命不小, 恐有以曖昧事, 死於杖下者, 故命止之耳。" 弼商又啓曰: "渭源城內居民櫛比, 而只有眢井, 人皆汲於城外流水。 賊若環而攻之, 其不能堅守明矣。 今若退築邑城, 則民得散布疎居, 且有水泉之利, 可以弭火災、固守禦矣。" 上曰: "予聞此城果狹窄, 退築一隅, 使入流水, 可也。" 持平李季男啓曰: "沈澮所訟奴婢, 命改分揀, 臣意溫陽郡正案甚明, 法當屬公, 不必更辨。" 上曰: "大臣若占公賤, 則事涉貪汚, 不可不辨明也。"

○丁未/受常參視事。 左副承旨金季昌, 將刑曹所啓, 開城府囚吾麻金、海美囚朴時茂罪案以啓曰: "皆以徙民逃來, 依《大典》, 斬待時。 上顧問, 左右皆曰: "徙民逃亡者多, 豈可盡殺?" 左承旨金升卿啓曰: "前年, 更立逃亡人處死之法者, 只爲平安道流民甚多也。 且犯罪徙邊與入居者, 其罪有間矣。" 知中樞府事鄭文炯啓曰: "犯罪之人, 固當死矣, 而猶處以流, 上恩旣重, 顧乃逃匿, 雖死可矣。" 季昌曰: "凡云徙民逃亡斬者, 不分犯罪與入居, 而汎稱耳。 命減死。" 持平洪興啓曰: "沈瀚、姜龜孫, 通書溫陽, 請所訟奴婢, 龜孫坐罪, 澣獨免焉, 未便。" 上曰: "沈瀚, 功臣故也。" 大司諫成俔啓曰: "如以功臣, 而免罪, 則臣恐人無所懲艾矣。" 不聽。

○丙辰/受常參視事。 左副承旨金季昌啓: "鍾城囚金仲孫, 盜內地居野人馬, 主者尋踵而至, 反加毆傷罪, 律該斬。" 上顧問左右。 判尹李崇元, 戶曹參判李克均對曰: "律則當矣, 仲孫自首, 可恕也。" 刑曹參判李淑琦啓曰: "盜人之馬, 反毆其主, 事情發露, 不獲已告官, 豈其初心乎?" 上曰: "依律處之。" 持平卜承貞啓曰: "沈澮以大臣, 與溫陽官, 爭訟未決奴婢, 役使於家, 其子瀚, 又遣人請之。 澮若與知則有罪, 不知則亦當自明, 推鞫便。" 上曰: "政丞若以無文券奴婢, 與溫陽爭之, 則信有罪矣, 旣有文券, 何罪之有?" 季昌曰: 丁丑年以前, 安天保文券, 則有之, 溫陽則倭兵焚蕩之後, 遺失公籍, 至丁酉年成正案, 未盡爲溫陽奴婢也。" 上曰: "雖非溫陽奴婢, 已付正案者, 不可移易也。" 承貞曰: "大臣之事, 當辨是非。" 不聽。

○丁巳/命召大司憲朴叔蓁等傳曰: "卿等, 以予處決沈澮奴婢事, 爲非。 然付溫陽正案者, 不可與澮, 付澮文記者, 不可與溫陽, 何爲則可? 卿等, 酌宜以啓。" 叔蓁等對曰: "沈澮文記不明, 例當屬公。" 傳曰: "爾等所啓不當, 其各退去。 予與政丞等議之。" 叔蓁等更啓曰: "丁酉年始訟之時, 姜希孟、朴仲善遣人溫陽, 潛招時立役奴婢, 爲邑吏所捕, 轉移推劾, 至于數邑, 竟皆逃匿, 不得抵罪。 今持平洪興, 任平澤時, 亦嘗鞫之。 凡訟奴婢, 必待官決, 然後可役使也。 沈澮、希孟等, 當未決前, 使人潛招, 又使其子沈瀚、姜龜孫, 通書暗請, 甚不可。 請鞫之。" 傳曰: "予已知道。" 仍命承旨, 更考文案, 以啓。

○戊寅/御經筵。 講《大學衍義》, 至漢
              文時, 恥言人之過失, 侍讀官李昌臣啓曰: "此說似有弊。 若以攻發人之陰私, 爲恥而不言則厚矣, 若交相蔽覆, 則亦豈可乎?" 上曰: "然。 若不相規, 而掩諱不言, 則豈國家之利乎?。 同知事李承召啓曰: "此過字, 自觀過知仁之過來, 非不義而不言之謂也, 非交相掩蔽之謂也。" 講訖, 掌令成健啓曰: "昨日, 請鄭蘭宗罪, 未蒙兪允, 臣實缺望。 蘭宗之私獻, 情不可赦。 在聖明何害, 他日若有以此爲例者, 則豈不可慮? 其漸不可長也, 請罪之。" 上曰: "蘭宗所獻, 非玩好之物也。 予所可騎之馬, 則人皆可進, 況墨與黃毛、鷲羽, 不必勞民而得也。" 成健曰: "蘭宗, 在本道不獻, 而還京親進, 其心可知也。" 上曰: "人臣在外, 遣人以進, 出於不得已, 蘭宗親進, 豈爲過乎? 且此物, 予不爲用, 則何害?" 昌臣曰: "殿下卽位以來, 從諫弗咈。 雖妄言, 有如南孝溫者不之罪, 可謂至矣。 《書》曰: ‘明四目, 達四聰。’ 釋之者曰: ‘廣四方之視聽, 以決天下之壅蔽。’ 人臣有懷必達, 在上 裁之耳。 今者鄭允貞, 不識國家大體, 妄上疏章, 罪固當死。 伏聞限輸情拷訊。 若死於杖下, 則人將不得盡言, 言路塞矣。 且允貞前朝忠臣鄭夢周之曾孫, 奉其祀, 請上慈。" 上曰: "選女, 非予之意, 大妃, 以予嗣胤不繁, 欲廣繼嗣爾。 非允貞之所知, 而狂言妄辭, 無所不至, 豈無其情? 當疏未上之時, 同僚, 見而皆止之, 允貞旣以爲然, 而敢上之, 豈無陰嗾者乎?" 昌臣曰: "其情於疏盡之, 復有何情? 允貞業儒爲生員, 若所自述, 則誰爲陰嗾?" 上曰: "必有陰嗾者, 如此輩, 當嚴加拷訊。" 左副承旨金季昌啓: "沈澮、姜希孟推案。" 上曰: "沈澮、希孟, 遣人招引事迹, 不明於卿等意何如?" 左承旨金升卿啓曰: "希孟則不干。" 上曰: "皆宥之, 其奴婢不付文記, 應屬公者, 竝給溫陽郡。"
地名: 溫陽 (忠清道, 郡)
年: 1480.0

○御經筵。 講訖, 正言申經啓曰: "三公, 乃具瞻之地, 不可身負罪累, 而冒處也。 前者沈澮, 役使溫陽官奴, 事覺被鞫, 上, 以三公, 雖微罪, 不可冒居, 卽命改之。 應之所犯,比澮尤重, 請遞之。" 上曰; "沈政丞濫役公賤, 故遞之, 洪政丞, 事在疑似, 又已經赦, 不可罪也。" 申經曰: "雖已經赦, 當窮鞫其情, 然後置之。" 上曰: "金仲孫自言贈遺信有, 則非政丞受贈也。"
地名: 溫陽 (忠清道, 郡)
年: 1481.0

○庚申/受常參, 視事。 左承旨李吉甫、左副承旨李世佐、右副承旨成俊啓曰: "方今下情上達, 無一冤抑, 奴婢事, 斷訟都監決之, 猶慮未盡, 又令磨勘, 雖小事, 莫不自申, 而或有擊錚哭泣, 而訴冤者, 甚不可。" 刑曹判書李克增啓曰: "昔世祖幸溫陽, 令訴冤者, 皆聚於標旗之下, 會者如林, 而皆無實。" 上曰: "官吏如或不公, 則何所伸冤乎? 然擊錚哭泣, 則不可。" 掌令安琛啓曰: "黃孝源奸給付婢, 不可論以正妻。" 上曰: "本世族之人, 不可以一時給付, 而爲妾也。" 琛曰: "人主深居九重之內, 邪正雜然於下, 或有不知之事則已矣, 此事則判然無疑矣。" 正言鄭光世曰: "聞孝源親到安琛家, 請見之, 其事若正, 則豈欲私見?" 上曰: "以大相, 請見臺諫, 欲何爲也? 諫院其鞫之。" 仍問琛曰: "爾見孝源乎? 琛對曰: "孝源之來, 臣病不見也。" 司經安潤孫曰: "孝源欲以給付婢爲妻, 屢上言, 是欺罔也。" 上曰: "雖曰給付, 當以情恕之。" 琛曰: "丘永安無改過之端, 許通未便。" 上曰: "旣復合申氏, 是亦改過也。" 琛曰: "永安雖小有技藝, 心術不正, 何足取哉?" 上曰: "雖有卓越之才, 心若不正, 則何可用哉?" 琛曰: "前者洪應, 薦朴時衡, 傳曰: "時衡言行各異。’ 聞此傳敎, 人莫不悚動自戒, 旋命敍用, 似不可。" 上曰: "然。" 琛啓曰: "臣初拜本職, 未肅拜前, 孝源來訪, 臣見之, 及出仕論事之時, 孝源又來求見, 臣不見。 其初見孝源事, 忘却不啓, 請待罪。" 上曰: "特立朝端, 諫臣之道, 而受人私謁, 亦不可也。" 仍問左右曰: "臺諫受私謁可乎哉?" 右參贊李承召曰: "謝前則見親戚賓客無妨, 但此則方論駁者, 可勿見也。" 上曰: "見孝源之事, 琛初不言, 而追言之, 是必以爲鞫孝源, 則相見節次, 自現故也。 其竝鞫之,"
地名: 溫陽 (忠清道, 郡)
年: 1490.0

○司憲府持平李仲賢來啓曰: "弘文館所啓防納事, 本府拿致諸邑京主人掌納人問之, 忠州、水原等官船隻, 則尹殷老、尹甫防納也。 此則本府當鞫之矣。 溫陽船隻, 則奉保夫人家奴防納, 請幷劾之。" 御書曰:
地名: 溫陽 (忠清道, 郡)
年: 1507.0

○庚戌/憲府啓朴義榮、尹宕、韓效元、金禹瑞、金從孫、申恭, 金延壽等事, 諫院啓南致元、尹湯老、朴義榮等事, 且啓: "刑曹正郞柳泓, 無識頏童, 徒以靖國功臣, 濫授治事之地, 請改正。" 政院啓曰: "金從孫人品不知也, 但忠淸道等處, 有大黨, 啓請親往捕捉。 臣等問何以知之, 答曰: ‘婢夫所言也。’ 臣等已謂不知事者, 其後溫陽醫女, 以從孫聽人請囑, 誣平人爲盜, 而捉囚告狀于法司。 問諸從孫則曰: ‘以政院吏鄭進忠請之也’ 云。 憲府之請問於臣等者, 以此也。" 傳曰: "朴義榮、尹宕、韓效元、金禹瑞、南致元、柳泓、尹湯老等事, 不允。 金延壽、金從孫、申恭, 其遞之。"
地名: 溫陽 (忠清道, 郡)
年: 1509.0

○丙寅/御朝講。 領事柳順汀曰: "考之月令, 八月雷電乃始收, 而昨日大雷電, 恐人事失於下。 宜側身修省, 以弭其災也。 三公當擇碩德之人, 而臣備員廟堂, 至爲未安。" 持平許遲曰: "雨雹而震電, 甚非其時, 此政恐懼修省之時也。 聞廢朝乙丑年間, 各司奴婢身貢, 常定外加定, 爲半收納, 而其餘未納者, 反正以後督納。 其未備納者, 率皆貧殘之人, 請蠲減。 柳順汀曰: "戶曹以或納或未納, 慮其不均, 至今督納。 其已納者不可以還給, 未納者請令勿徵, 以便於民。" 許遲曰: "前日行幸時, 呈駕前者, 過百有餘人, 或被申訴不實之罪, 雖申(訢)
                〔訴〕
              的實, 而亦被越訴之罪。 考之律文, 以吏曹移漢城府, 以漢城府移掌隷院等事, 論以越訴可也。 若駕前陳訴及擊登聞鼓者, 非越訴之例, 但申訴不實, 則論罪而已。 今不聞申訴之實不實, 皆被越訴之罪, 此非律文本意, 而民多冤抑矣。" 特進官鄭光弼曰: "近日呈駕前者, 下該司, 皆不實, 果當治罪。 然萬一有申訴冤枉者, 拘於法, 未能申訴, 則是亦闕政。 聞世祖朝, 有一女其夫枉死, 不能申冤, 溫陽行幸時, 號哭於幕次, 以申其冤抑。 如有可申之事, 不可一切防之。" 柳順汀曰: "法司若無該司退狀, 則不給退狀, 故未得上言。 該司誤決, 則果有不退狀之理, 雖無該司狀退者, 但受憲府退狀, 而使之上言, 則駕前呈狀者, 必不如此紛紛矣。" 特進官李堣曰: "癸亥年以前, 未收倉穀, 國家已令蠲減, 民蒙其惠至矣。 然各官守令, 慢不奉行, 其未收者, 以已收置簿, 而仍徵於受食之民。 其民等或絶戶或逃散, 分徵於一族, 惠不行而民甚苦之。 前者尹洵爲監司時, 考文書具由啓聞, 該曹以已謄會計, 防啓。 然各道各官, 本文書猶在, 若監司考本文書, 某年已前未收, 一一蠲減, 則百姓亦蒙實惠矣。"
地名: 溫陽 (忠清道, 郡)
年: 1525.0

○聽啓覆。 溫陽囚私奴毛乙老伊, 父墳發掘, 出屍燒火事, 照律斬不待時, 上曰: "何如?" 權鈞曰: "聞僧邪說, 燒其父屍, 大關風俗, 當依律。" 典獄囚私婢鄭德, 其母每邑壯處, 以人糞喫破叱罵事, 照律斬不待時, 初覆, 上曰: "何如?" 鈞曰: "凌辱其母, 罪當依律。" 晋州囚良女戒今, 以士族, 與百姓趙末孫通奸事, 照律絞待時, 三覆, 上曰: "何如?" 鈞曰: "以士族之女淫亂, 當依律。" 上曰: "竝依公事爲之。"
地名: 溫陽 (忠清道, 郡)
年: 1526.0

○乙巳/御夕講。 特進官沈貞曰: "臣觀全州囚向化童綱推考事, 當初推問根脚時, 本於義州地方胎生, 長養云, 而語音多不如我國之言, 且隨父母, 乞糧出來, 母則歸溫陽; 父則到龍仁身死云。 及行移平安道, 推閱義州里正、古老人, 則童綱元非義州居住人物云。 以此觀之, 情迹至爲綢繆。 大抵, 我國關防不嚴, 故外人出入自如, 道路迂直, 靡不周知。 童綱必是深處野人, 托於乞糧, 深入南方, 不無與莾哈相通之弊。 但因囚在外方, 文移往來之際, 必不能詳鞫。 若令本曹,
                【貞時爲刑曹判書。】
              或詔獄, 拿來推之, 則奸僞必見矣。" 上曰: "外方獄囚, 往復推鞫, 慮有未盡。 若拿來推之, 奸僞可知。" 左承旨柳溥曰: "我國本無關防, 野人出入無忌, 山川道路, 盡行涉躐。 若復逃入本土, 作賊我彊, 則其禍必大。 且前聞金銛所啓, 移居高原
              野人, 專爲姑息, 不卽驅去, 而漸成滋蔓。 平安道囚禁野人十餘人, 分處巨濟、珍島等地事, 朝議已定。 但在當時, 口數雖少, 終必繁滋。 且今雖分置各邑, 萬一得乘便隙, 一朝嘯聚, 則勢必響應。 晋之五胡, 初豈知滋蔓? 然不聽郭歆徙戎之策, 故終受禍不少。 我朝亦許居倭奴于三浦, 以致庚午之變, 況野人技長弓馬, 非倭人之比。 今若雜處南方, 則終成腹心之疾。 刷還本土, 誠爲長策。" 上曰: "夷狄不可滋蔓。 今若分置南方, 則非徒後必有害, 其費公廩亦多, 果爲未便, 刷還之策, 亦可擧也。"

○己未/御朝講。 參贊官趙邦彦曰: "賑救飢民, 雖不可別設賑恤之局, 專委監司、都事, 則必自當親出入民間檢察矣。 今則民之流移飢饉, 幷不知之, 下民豈知? 自上委任有司之意也?" 領事李惟淸曰: "賑濟之事, 不可不爲也。 然皆爲文具, 而貧民受弊。 若民間貧乏之時, 監司、守令窮親出入則甚擾。 但監司、都事留心賑濟, 撿察守令, 則斯可矣。" 邦彦曰: "癘疫亦出於飢餒, 若不檢察, 民雖多死, 何能知之? 臣意, 設局, 亦可爲也。" 參贊官尹仁鏡曰: "臣見忠淸道農事形止, 洪州等海邊十七官災傷尤甚, 其餘山谷各官田穀, 雖云稍稔, 然民甚貧乏, 僅得延命。 且溫陽郡溫井近處居私奴裵同家, 死者五人。 臣疑其死, 而問之, 則所食有裕餘矣。 以此病傳染, 至於二十餘家, 一家死者或三、或四, 其爲癘疫明矣。 臣上來時, 留溫陽一日, 問之則病勢稍歇云。" 上曰: "瘟疫, 無時無之。 然忠淸道固異於常, 須及未熾盛, 救藥可也。" 掌令尹思翼曰: "賑濟之事, 雖似文具, 而不可不爲也。 若以無益而廢之, 則自上恤民之意, 民何得知乎? 大抵凶年, 監司、都事必當盡心救恤, 而亦在於守令所爲如何耳。 或有飢死之民, 守令匿不以告。 往者, 李守英爲北靑判官, 以此罪拿來, 其終罷黜。 若監司盡心檢察, 則守令雖無誠心, 亦有勉强救之之理。" 邦彦曰: "設局賑民, 所當預爲也。 若不可設局, 則專付有司責效, 亦可也。" 思翼仍啓監察事, 不允。 上曰: "近觀, 文臣多補外郡。 若可用人, 則京官有闕處, 擬望可也。" 思翼曰: "昔者, 江原道無文臣守令, 故試場時, 或遣京官, 今則文臣守令居半。 是故, 銓曹注擬之時, 每有乏人之嘆。" 同知事許硡曰: "文臣雖有可當, 侍從、臺諫者, 或以親老呈辭, 不得已除外郡。 如此之類, 似乎難處者也。 成廟朝 ‘人誰無父母?’ 非徒不爲守令也, 都事亦不爲之, 故門蔭之人, 多爲都事, 而至如掌令、持平, 亦或交差矣。" 惟淸曰: "臣及知世祖末年之事, 文臣乞郡, 一時笑之, 家門亦鄙之。 今則雖無老親, 紛紛乞郡, 甚爲不美。 須擇差京官後, 差外官則內重外輕之意, 得矣。" 思翼曰: "六鎭判官, 以文臣交差, 似乎未便。 若文臣爲府使則可矣, 判官欲施爲於其間, 則弊必生矣。 以此觀之, 雖以文臣差判官, 無益矣。" 上曰: "兩界以文臣交差, 先王時法也。 然府使則可爲也, 判官, 固不關係。 前者, 沈彦光於臺諫、侍從, 可當之人, 故令遞矣, 而大臣以爲不可, 故還收遞命矣。 大抵, 邊方多差文臣, 不可也。" 惟淸曰: "邊方交差文臣, 若有事變, 則甲冑之事, 何能爲乎? 萬一事在不幸, 悔何及耶?" 許硡曰: "聞北道來人之言, 文臣交差甚當云。"
地名: 溫陽 (忠清道, 郡)
年: 1547.0

○前溫陽郡守申健以一封書啓曰: "臣之三寸姪申守得奴子, 以呈上言事到京, 昨日還宮時, 於駕前呈上言, 後有上言一張, 遺落路中, 取來示臣。 臣見之, 則上言內有關係國家之言, 以臣子見之, 不可虛棄故來啓。"
                【上言乃天城堡入居私奴都致、終金等, 與順天居私奴尔伊山、莫石等上言也。 其上言曰: "求禮縣監梁允溫與逆賊尹任爲姻家, 仁宗大王昇遐後, 受由於監司, 私自上來, 與桂林君、尹任, 昏夜相從, 閉門同議, 尹任賜死後, 隱於智異山, 不延及其身, 故還赴任。 尹任等今已伏辜矣, 同是參謀之人, 至今保全。 其率來通引及京主人文昌、京房子漢永等推問後, 允溫論以大逆事。 若不實則反坐。" 云云。】
              傳曰: "此事實不實, 有上言之意, 則誠非細事。 求禮縣監梁允溫, 拿來推問, 而允溫往來于京時所率下人等, 竝拿致推問可也。 告者尔伊山、莫石, 若不知去處, 招問順天京主人, 摘出推問, 而求禮京主人, 則先捉致, 以此意推問允溫, 乙巳八月, 來往京師之由。" 允溫受刑一次後, 大臣及禁府堂上等啓曰: "允溫與尹任婚姻之家, 往來相見, 非可怪也, 而今若加刑, 必欲取服, 則非徒恐殞杖下, 乃陷於尔伊山術中, 以啓下民告官長之弊。 允溫以逆賊婚家, 當依他例不敍, 豈因尔伊山告訴, 而啓後弊乎?" 答曰: "允溫言端不直, 予欲窮詰, 大臣啓之如是, 竄逐可也。"
地名: 溫陽 (忠清道, 郡)
年: 1560.0

○丙辰/私奴金義伏誅。
                【金義, 溫陽居金叔謙之奴。 叔謙嘗杖其父, 幾死而蘇, 因懷怨恨, 遂與賊黨, 同謀弑叔謙。 叔謙之子鐄, 呈狀于本道監司, 監司及監推守令等, 不爲明辨放之。 鐄於駕前陳訴, 上命三省交坐, 拿鞫得情, 遂凌遲處死。】
              
            

○辛未/傳于政院曰: "近來人心、風俗, 薄惡日甚, 殺主綱常之變不絶,
                【指溫陽人金義等事。】
              而北方叛奴
                【黃熙正奴也。】
              欲害其主, 上京潛伺, 變幾不測, 闕庭擊錚之風大成, 而畿甸小民, 欲留其倅, 變服佩釰, 犯駕驚動。 治人病而故殺孩兒, 割人肉而潛投井中, 至於無賴之輩, 屯聚街巷之中, 亂打春宮別監,
                【端午日, 東宮別監朴千環, 來訴于侍講院曰: ‘今致賜送物于賓客元繼儉家, 路遇兩班之徒, 迫令角觝之戲, 怒其不從, 毁裂衣笠, 至破回謝之文’ 云, 講院啓請推考其人等。 蓋千環先自打辱儒生, 而辱訴如此。】
              是何等風俗耶? 雖士大夫家奴, 若曰某家之人, 則固不得如是。 況掖庭別監耶? 其窮推痛治事, 言于刑曹。 今後角觝、睹博、踏橋
                【正月(中)
                    〔上〕
                  元日, 閭閻涉十二橋, 以爲一年度厄。 都中男女雜集, 或生鬪詰。】
              等事, 令司憲府禁斷。"
地名: 溫陽 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 溫陽 (忠清道, 郡)
年: 1596.0

○甲戌/司憲府啓曰: "江陰在於黃海、京畿兩道之間, 而爲西路咽喉之地, 據山阻水, 形勢所在。 自祖宗朝, 設邑置郵, 意非偶然。 壬辰之變, 倭奴作窟於此地, 與開城、興義之賊, 相爲輔車, 此亦見其形勢而然也。 今因本道監司狀啓, 合倂於白川。 自此人民無還集之望, 一境將廢爲鳥獸之場。 非但常時, 土賊橫行, 道路難通, 脫有緩急, 則必失控扼之勢。 一沿一革, 所關非細。 豈可以一時民怨, 率爾廢革哉? 若盡減徭役, 擇送邑宰, 則民弊可祛, 流亡還集, 漸成完邑。 請還收合倂之命。 溫陽君守韓淳, 壬辰之變, 父死賊手, 不卽奔哭, 其得罪於倫紀大矣。 請命罷職不敍。" 上曰: "依啓。"
地名: 溫陽 (忠清道, 郡)
年: 1602.0

○戊午/忠淸監司李用淳馳啓曰: "臣自初聞道內, 有狗鼠, 猶未知蹤跡, 上年冬, 溫陽郡守李質粹, 以差使員上京, 空官之際, 郡都將姜焱爲賊輩所殺。 因此訪問, 始乃知溫陽、木川、全義、鎭川、淸州等地, 散處者頗多。 今年春, 郡守李質粹, 緝捕大黨成龍介等三人, 猶不直招而死。 自後漸次跟聽, 臣軍官出身吳門甲等, 別定措捕將, 令李質粹指揮, 持臣傳令, 出入各官, 行捕全義賊高亡難ㆍ莫金、淸州賊內隱世、木川賊權生、鎭川賊韓從孫等, 移囚溫陽郡, 窮覈事狀。 莫金則殺害。 姜焱情由, 已爲承服, 其所辭連者, 無慮七十餘人, 皆散漫諸處, 方挨次跟捕, 而其中高亡難, 則乃其巨魁云, 故令李質粹, 細加盤問, 則亡難招內, ‘渠則非魁, 而天安
              金蹄驛居和愁, 自爲將帥。 其妹夫泰仁縣移來奴注叱斤及其同生注叱金等一家, 同居全羅道, 頻數通行, 未知其意, 而前年七月, 淸州
              招致院往之, 則注叱斤, 以和愁分付, 知會黨類, 八月爲期, 天安、木川地界曠野之中, 大會云云。 渠則以爲湖南人也, 招引湖南人說道, 初不聽從, 則刦以斬殺, 不得已同參, 至八月期會日進去, 則和愁、注叱斤兄弟及山秋等, 或全羅道、或忠淸道人三十餘名, 相聚約束曰: 「某爲先鋒, 某爲後軍, 某也騎兵, 某也步兵。」, 一一分部後, 各各還散。 今年二月十三日, 更逢注叱金於招致院, 注叱金言內, 「前年九月間, 連山、恩津地境麻姑、海坪, 二巡大會結陣」 云。 全羅道所爲之事, 詳細問之, 則結黨之人, 多在淳昌、咸陽兩邑之中, 互相往來, 密議大計。 魁首則淳昌居權大德長子, 擧事則欲於七八月間, 起動云云。 和愁、注叱金等, 不意捕捉推問, 則大逆情狀可知。’ 云。 臣觀此招辭, 則其奸謀秘計, 非不詳知, 而大段納供, 賊魁名字, 亦不直招, 窮詰更招, 則招內, ‘賊魁則淳昌邑內故邕淸河之子二人中, 長子爲魁。 冠名則未知爲某, 兒名則邕壽、權大德長子, 則能文多友, 而計慮不及邕壽, 故以邕爲大將, 以權爲中軍, 和愁(爲)
                〔有〕
              勇力, 且居上道, 故定爲先鋒將, 使句忠淸之兵, 而不事偸竊, 多結徒黨, 只於場市, 聚會結約, 以此知其擧事之跡者鮮。 徒黨大名成冊, 則中軍將權家家藏云。 徒倘名字, 各各變改, 使人不得相識, 以故渠名, 則成冊中, 以高石置簿。’ 所供如是。 臣進前親問, 一一的實。 同和愁, 方在統制使營下, 不可不登時捕捉, 故卽發軍官, 秘密行移, 注叱金等, 朝夕變遷, 靡有定蹤, 時方密問去處措捕。 全羅巡察使處, 一邊秘通, 使得設機捕捉, 同道賊徒等, 容貌年歲, 後錄上送事。" 入啓。 啓下備邊司。
地名: 溫陽 (忠清道, 郡)
年: 1612.0

○壬子正月十四日己酉司憲府啓曰: "行護軍李應獬性本麤猾, 濟以貪縱, 奴事賊臣柳永慶, 至授閫帥之任。 及爲濟州牧使, 剝割軍民, 侵督工匠, 無所不至。 至於境內漁人, 列名成冊, 責徵明珠, 大如鳥卵者。 小或不如見樣, 則倍數徵納, 賣妻鬻子, 怨苦徹天。 三邑良馬, 抄數成冊, 或略價勒買, 或公然奪取, 滿船載送, 前後絡繹。 遞還之時, 許多軍官、下人, 各授一匹, 渡海之後, 一一推還, 如有故失, 則奪其所持之馬, 種種貪暴之狀, 言及氣塞, 聞者體粟。 前日薄施譴罰, 不久還敍, 物情憤惋, 至今未已。 請命削去仕版。 (溫陽郡守朴東燾到任之後, 專事剝割, 請命罷職。)" 答曰: "李應獬長在護軍, 有何貪縱? 所論過矣, 不允。 (朴東燾依啓。)"
地名: 溫陽 (忠清道, 郡)
年: 1613.0

○推鞫廳啓曰: "今見公洪監司李廷臣書狀, ‘朴致安奴貴仁招內, 「朴致毅, 日不記, 去七月晦間, 率其兒奴莫同, 自京來到渠家。 騎赤多雄馬, 着斜笠、白木綿天(益)
                〔蓋〕
              , 行色困頓。 說稱全羅道
              泰仁邑內居, 奴子汗水、汗國處收貢事下去。 渠慮其以一門奴子, 累年逃避, 故恐被杖患, 姑避隣家, 則渠家留一日, 卽向全羅道
              泰仁而已。 厥後去處, 則不得知。」 其同生弟兒奴金伊, 亦與貴仁招辭一樣。 致毅、莫同去處, 貴仁如是分明納款, 而迄未就捕, 極爲痛憤。 貴仁兄弟, 公州堅囚, 奴汗水、汗國所在泰仁縣, 竝與致毅、莫同, 急急措捕事, 全羅道觀察使李慶全處移文。’ 云。 貴仁及金伊旣與朴賊相見, 至於留宿其家而去。 雖聲言卽向泰仁, 而不無仍留其近處之理。 逆變之出已久, 朝廷之購捕朴賊, 貴仁、金伊, 宜無不知, 而七月晦間, 相見接宿而送, 無意捕告, 到今八月將晦, 因官家捉問, 始言宿其家留一日而去, 貴仁等若不直指朴賊今在之處, 則難免容隱逆賊知情不告之罪。 貴仁、金伊、汗水、汗國拿來鞫問爲當。 而拿來之後, 則自其處更無指示苗脈之路, 姑勿上送, 令該道堅囚, 更加十分盤問, 期於必得朴賊事, 兩道觀察使處, 下諭爲當。 逆賊過其境, 而任其行走, 不爲物色捕捉, 方伯、守令, 難免慢忽縱賊之罪。 公洪道觀察使及溫陽郡守, 竝推考。" 從之。
地名: 溫陽 (忠清道, 郡)
年: 1665.0

○溫陽生員李文榮等上疏陳八條。 其一, 請定校生三年一汰之法, 其二, 請給學田, 其三, 請加定湯井守軍, 其四, 請減本郡軍額, 其五, 請加給本郡奴婢, 其六, 請放本郡災傷差錯人定配者, 其七, 言本郡故學生孟喜妻趙氏之孝行及故參奉趙相禹之忠孝, 故處士尹俔之學行忠義, 李之瓛妻及其弟之璜妻丁氏之節行, 請令禮曹稟處。 下備邊司, 回啓, 忠孝節義之人, 待本道啓聞後稟處, 而其餘諸事, 寢不行。

○戶曹判書鄭致和請對, 引見于幕次。 致和曰: "扈衛軍兵初令各持五日糧, 到溫陽後, 當放料。 而聞忠淸道軍兵調發已久, 裹糧已盡, 方有飢餓之患。 六千七百餘人, 一日之糧, 當爲八十餘石, 請以稷山會付穀分給。 到行在後, 隨駕百官, 亦當頒料, 一品官給三奴、二馬糧, 堂上官給二奴、二馬糧, 三品以下給一奴、一馬糧, 每一日, 人各米二升, 馬各豆三升, 請以此磨鍊, 與扈駕軍兵一體分給。" 上從之。

○溫陽生員李文榮等上疏, 陳八條。 其一, 請定校生三年一汰之法。 其二, 請給學田。 其三, 請加定湯井守軍。 其四, 請減本郡軍額。 其五, 請加給本郡奴婢。 其六, 請放本郡災傷差錯人定配者。 其七, 言本郡故學生孟喜妻趙氏之孝行及故參奉趙相禹之忠孝, 故處士尹俔之學行忠義, 李之瓛妻及其弟之璜妻丁氏之節行, 請令禮曹稟處。 其八, 言林濡冒籍赴試之罪。 上, 下備邊司, 回啓忠孝節義之人, 待本道啓聞後稟處, 林濡入籍與否, 令本道査啓, 其餘勿施。
地名: 溫陽 (忠清道, 郡)
年: 1669.0

○丙寅/藥房請入診, 上曰: "入診時, 領相亦入侍, 忠淸監司使之來待。" 及入侍, 戶判閔鼎重請對入侍。 命忠淸道時囚罪人疏決, 可興新倉, 姑令停役。 上於筵中, 以玉堂書啓事, 問議大臣, 領相鄭太和亦陳可興設倉貽弊之事, 請停役。 忠淸監司李䎘曰: "前日下諭, 使之詢問弊瘼, 故今方抄出。 而奴婢身貢指徵無處之類, 特令蠲減, 以施別恩, 則爲惠不少矣。" 太和曰: "此言是矣。 若明知虛實, 則朝廷何惜焉。" 許積曰: "使之精査蠲減可也。" 上命忠淸道內蠲減等事, 一依戊申行幸時施行, 命特減溫陽戊申條田稅及己酉條歲幣。
地名: 溫陽 (忠清道, 郡)
年: 1685.0

○戊申/憲府啓: "請依該曺所決, 內司投屬奴婢, 還給本主方振海等處。" 振海
              溫陽人, 見奪奴婢於內司, 就訟於公洪道, 本道啓聞決給。 該曺覆奏蒙允, 而內司援引推刷後, 勿許聽理之受敎, 防啓不許。 上命勿出給, 振海訴冤於法府, 故有此啓, 上不允。
地名: 溫陽 (忠清道, 郡)
年: 1710.0

○憲府論: "忠淸道
              溫陽居私婢生春稱名人, 來訴其子爲新昌居邊姓士夫所歐殺, 階庭之間, 血痕狼藉, 同里民人及檢尸時, 本官吏輩, 亦皆目覩, 本官偏聽邊哥之言, 前後供辭中緊切擧證, 任意刪去, 而無端放送, 終使推檢之擧, 盡爲氷釋。 冤死之狀, 無路申白, 累累哀籲, 情狀矜慘。 請令本道邊哥奴主及其看證人, 拿致京獄, 從公處斷。" 上允之。
地名: 溫陽 (忠清道, 郡)
年: 1717.0

○王世子引接大臣、備局諸臣。 領議
                〔政〕
              
              金昌集曰: "伏聞近日, 連爲召對, 而宮官陳達文義之外, 別無下問之事。 凡講學之規, 上下交相討論, 反復尋繹, 然後可知古今理亂得失。 只令宮官, 一番讀過而已, 徒爲文具。 此後則邸下拈出文義, 互相辨難, 則可以有益於實工矣。" 世子曰: "所達誠好。 今後當留意焉。" 吏曹判書宋相琦曰: "帝王講學, 與韋布有異, 讀經書則必沈潛紬繹, 以爲體驗之地, 讀史記則必反復討論, 以爲監戒之方。 日數引宮僚, 講論不怠, 實爲今日之急務。" 世子曰: "書筵則方在侍湯中, 故不得開筵, 而召對則欲爲間行耳。" 昌集又言: "京畿監司金興慶, 狀請綿田災及畓之晩付種、晩移秧、水邊黍粟等災, 而名目旣多, 易致濫雜。 況今節序已晩, 尤難準其所請, 宜勿施。" 世子可之。 昌集又言: "慶尙監司權&#x2289C;, 狀請被災尤甚邑舊還上、身布, 竝停捧, 之次、稍實亦請減捧矣。 此則待分等狀達上來, 朝家自當參酌稟處, 而又其所請推奴、徵債、防塞事, 連年停止, 亦不無弊端, 而他道亦旣停止, 此亦許其停止無妨矣。" 世子可之。 司諫趙鳴鳳申前達, 又言: "興海郡守鄭擔, 年邁才踈, 昏不事事, 信任奸吏, 賂門大開, 闔境嗷嗷, 如在水火。 請罷職。" 世子不從。 持平金相尹申前達, 又言: "伏聞日昨筵中, 有溫陽武科代射人納贖之命。 夫代射何等重罪, 而充軍自是當律。 曾於先朝溫幸時, 雖有代射人納贖之擧, 此不過一時權行, 決不當援以爲例。 今若變改令甲, 則科場自此而不嚴, 奸濫亦無以知戢, 請寢溫科代射人納贖之命。" 世子不從。
地名: 溫陽 (忠清道, 郡)
年: 1728.0

○庚辰/上引見全羅兵使李益馝、星州牧使李普赫、溫陽郡守趙國彬、湖西御史金始烱。 上謂益馝曰: "親功臣, 不可輕易出外, 今則外重之時, 故不得已出送, 凡事須着念焉。" 益馝曰: "武備當申飭整頓, 無負委寄之聖意。" 普赫曰: "本邑寺奴、防軍, 最爲痼弊, 日昨道臣, 以寺奴免賤者, 一倂還賤之意, 陳達蒙允。 而臣搜得免賤之類, 亦至六十餘名, 防軍難充之弊, 庶可小祛。" 國彬曰: "臣赴任後, 苟有弊瘼, 當與道臣, 相議變通。" 上曰: "今方申飭, 隣族侵徵之弊, 下去後, 着意爲之。" 普赫曰: "監、兵營所屬及京各司不緊色目, 皆罷, 充正軍, 勿侵隣族者, 可見朝家至意, 而有掣肘處。 其他未準限之類, 未及充定之前, 不得已徵族, 新令之下, 爲守令者, 難免犯科矣。" 上曰: "此則不然。 勿拘營門, 諸上司所屬, 盡罷雜色軍, 則守令有措手之路。 變通之初, 已如是難之, 實非所期。 諸上司若或不許, 則繡衣自當廉問以報。 若不能奉行, 雖親功臣, 斷不饒貸矣。" 普赫曰: "若開當年頉下之法, 則奸民冒出逃亡公文之類, 日漸熾蔓, 逃故紛紜。 此誠難繼之道, 決不當創開當年之規, 而若守十年之限, 則徵族之弊, 終亦難免矣。 徐究事實, 有此掣肘處, 故不敢易發承當之言矣。" 上曰: "拘於年限則已矣, 年限過後, 應簽者不能充定, 則非朝家變通之意也。 其責豈不在守令乎?" 始烱曰: "泰仁爲弼顯叛亂之地, 故臣直爲馳往, 則或言: ‘同文山有餘盜。’ 云, 臣卽入去, 察其形勢, 山有七寺, 村落亦大, 士民多避亂者, 非小小賊徒所可奪據, 有盜之說, 似是浪傳。 還入湖西, 先往淸州, 聞當初盜起時, 其勢甚微, 而道臣束手而坐, 故守宰恇然失措, 一二日後, 賊勢鴟張云。 賊雖始發於淸州, 而麟佐一人外, 其餘嘯聚者, 皆畿甸之盜, 而無器械, 必殺兵使, 然後可以奪取軍器, 故必欲殺之, 以致陷城殺將之變。 忠州賊排布之勢, 非如淸州之盜, 而防備得宜, 使不得發, 全是金在魯之功。 鳥嶺之賊, 世樞爲魁, 而在魯亦善預防, 賊黨多自忠州摘發, 經亂之後, 鎭撫得宜, 人心少定云。 以年事言之, 則臣來時, 見田畓各穀, 擧皆茂盛, 民皆言數十年來所創見者, 近日連注, 必多傷損矣。" 上曰: "師旅後, 必有凶年, 而今年兩麥旣登, 秋事有望矣。 今玆淫雨之後, 已判大歉, 尤可恨惜。"
地名: 溫陽 (忠清道, 郡)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 溫陽 (忠清道, 郡)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 溫陽 (忠清道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 大興 (忠清道, 郡)
年: 1401.0

○門下府郞舍劾知楊州事金濧, 罷其職。 初觀察使鄭符妻母朴氏, 居楊州而歿, 濧役民造石人石獸, 及葬, 祭用油蜜果, 符德之, 褒置上列, 故不見罷。 至是, 郞舍以方農時, 大興工役, 劾罷之。 濧將還家, 出宿境內, 廣濟院土豪前典書崔沃, 夜率奴子十餘名, 佩劍圍濧宿處, 詰曰: "吾奴長金所獲熊皮, 曾入於官, 何不還給?" 因歐濧之子, 大小吏民止之。 翼日質明, 又來辱之。 憲司上言: "諸州境內人民所獲熊虎皮入官, 他例也。 濧雖罷職還家, 州人以些小私憤, 刦辱而歐其子, 甚爲貪惡。 其鄕人民訴於按廉使, 欲黜境外, 收其田土, 以正鄕風。 乞如所訴, 以懲其惡。"
地名: 大興 (忠清道, 郡)
年: 1409.0

○流趙希閔父瑚於平州, 子儉同於陰竹, 柳沂父厚於順興, 子方善於淸州, 善奴於順興, 孝福、莫同於溫水, 尹穆子召南於大興, 周南於新昌, 姜思德子待於安岳, 末同於陽城。
地名: 大興 (忠清道, 郡)
年: 1415.0

○下前大興縣監洪汝簡于義禁府, (牧)
                〔收〕
              其職牒科斷。 初, 檢校參贊洪潜以婢妾松德侍病盡孝, 給家財、雜物、奴婢幷二十口而卒。 其子汝簡打傷松德, 又取家財及奴婢。 松德訟于憲府, 憲府論其貪汚、敗毁風俗之罪故也。
地名: 大興 (忠清道, 郡)
年: 1427.0

○罷左議政黃喜、右議政孟思誠職, 收判書徐選職牒。 配刑曹參判申槪于江陰, 大司憲趙啓生于泰仁, 刑曹佐郞(安崇信)
                  〔安崇善〕
                
              于白川。 杖徐達一百, 贖流三千里。 杖溫水縣監李守剛一百, 流三千里于光陽。 贖前知稷山縣事趙珣杖一百、徒三年。 杖稷山縣監李韻、木川縣監尹煥各一百, 贖徒三年。 杖大興縣監盧皓九十, 贖徒二年半。 新昌縣監郭珪、新昌敎導康胤, 各杖一百、徒三年。 杖都事愼幾一百。 徐達, 選之子, 黃喜之壻。 陪母崔氏, 將歸大興縣, 道過新昌縣, 怒縣吏不禮而逃, 使僕芿叱宗等三人捕之。 芿叱宗路捉一吏, 縛而前驅, 使指逃吏家, 有吏表芸平者見之曰: "是何人? 當空官時, 如此縛打吏耶?" 僕等怒其言, 捽芸平蹴踢, 且以大杖亂打臀背十餘下, 曳至達所。 芸平恍惚不得言, 達乘怒不察, 謂佯醉而默, 使伴人徐得反接, 又杖膝脚五十餘下, 芸平翌日乃死, 其家訴於監司, 監司趙啓生, 使趙珣、李守剛, 同鞫于新昌。 珣、守剛, 以達主使打下, 具獄辭, 授新昌官奴, 報于監司。 會喜爲二相, 以新昌乃判府事孟思誠本鄕, 請屬使仇家和解。 芸平兄卜萬者適來京, 思誠呼來勖之曰: "毋使鄕風不美。" 且通書于新昌守郭珪, 俾圖之, 徐選亦詣珪與守剛處, 辭以獨子, 請見憐。 盧皓, 選壻也。 以隣官或親進、或使人哀乞。 於是珪通於皓曰: "差使官報牒以行。" 皓遂要於路而取之。 康胤亦崔氏族也。 誘仇家以利, 勸之和, 卜萬亦受賂, 以思誠及珪言, 曉比仇家云: "死者不可復生。 本鄕宰相時任守令之命, 以吏不從, 終置身何地?" 遂書私和狀, 授芸平妻, 呈于新昌, 轉送溫水縣, 守剛與珣議, 更集干證人, 遂反獄辭免達, 歸罪芿叱宗, 報于監司, 監司令尹煥、李韻覆鞫, 煥等亦受選、皓及守剛請辭, 依前案以報。 監司趙啓生、都事愼幾不更審, 移報刑曹, 刑曹佐郞安崇善, 淹延七朔, 不復論移更推, 參判申槪亦不省審, 放免徐達, 歸獄芿叱宗等, 照律報政府, 政府以聞, 上疑獄辭頗有違端, 下義禁府, 更鞫科罪。 達律當絞, 上以獨子, 特減死贖流。 珣方在衰絰, 亦贖之。

○司憲府啓: "拷訊淫女今音同、童子及曺祥。" 從之。 上曰: "昔河千景奸趙氏, 趙瑞老奸柳氏, 皆宰相之妻, 故以律外大懲。 太宗講武于忠淸道, 李叔蕃欲救千景之死, 因金漢老、權永均、沈溫等, 請於寡人及讓寧、孝寧, 然豈可以私廢公理? 太宗聞之, 以爲非也。 還宮, 議于群臣, 晋山君及諸卿皆曰: ‘可殺。’ 唯南政丞依違對之, 太宗特殺之。 今失行婦女斷罪, 予甚慮之。" 卞季良曰: "當以律文施行可也。 欲律外懲之者亦有之, 然其終必有不通之處。" 許稠對曰: "我國之人, 非唯婦人不貞, 男子多爲强暴, 先正人心, 以正風俗可矣。" 上曰: "女子失行, 婚嫁失時之致, 然今此童子、今音同, 嫁於少時, 豈有如此之事? 女子失時者, 已令京外官考察成婚, 官吏不用心, 故致有如此之事。 婚嫁之年立限何如?" 季良曰: "以十五歲定限可矣。 其中有故, 雖過一二年, 未爲晩。" 上曰: "卿等熟議。" 稠又啓曰: "崔澹奴婢訴狀有曰: ‘國母母氏追身論罪。’ 臣見之, 驚駭痛心。 國俗漸薄, 上下禮節, 掃地無遺, 雖有粟, 烏得而食之? 此人甚可憎也, 須爲大懲。" 上曰: "已令憲司推之。" 稠曰: "徐達雖殺人, 芸平之子 當訴冤於官, 而擅率四十餘騎, 往追大興縣, 達與縣監盧皓同坐, 捽而下之, 射其足踝, 暴惡莫甚, 此所當懲者也。 達被劾, 不暇言之, 而監司守令, 因此不治新昌之吏。 前觀察使之妻過縣, 非唯不厚待, 反加凌辱, 其俗之惡, 不可勝言。" 上曰: "射達之事, 予聞之矣, 成(倘)
                〔黨〕
              追捕, 予所未聞。 此爲甚憎, 須推劾鑑後。" 稠又曰: "判府事卞季良妻歸覲, 歷行忠州, 村人五十騎, 路上打傷從人侍婢伴倘等, 凌辱及其妻氏, 其暴惡旣極, 不禁此習, 則將來可慮。 以一國言之, 上有君, 次政丞, 次判府事。 以一品之妻, 備侍從而行, 無疑畏成黨作亂, 凌蔑如此。" 上曰: "今聞之, 不覺驚駭。" 季良條陳其事, 幷啓忠州判官李益朴杖殺魁首白雲興, 因此受罪之事, 上曰: "其人之死當矣, 而官杖之, 亦宜矣。 其魁首雖死, 倘人須當治罪, 以鑑後來。" 命憲府鞫之, 仍謂知申事鄭欽之曰: "李益朴可用人也, 後日須啓用之。"